Slavonia Orientală, Baranja și Syrmia de Vest a fost formată din singura parte a Republicii Sârbe Krajina (RSK) care nu a fost cucerită militar de forțele guvernamentale croate în august 1995. După Operațiunea Furtuna din august 1995, prin care majoritatea Republica Sârbe Krajina a fost adusă sub controlul croat, Slavonia Orientală, Baranja și Syrmia de Vest a devenit un teritoriu auto-guvernat de facto. Imediat după finalizarea operațiunii Furtuna, președintele american Bill Clinton, în cadrul unei inițiative pentru a pune capăt războiului în Bosnia, a declarat că trebuie să existe „... un plan pe termen lung pentru o soluție durabilă a situației din Slavonia Orientală... bazat pe suveranitatea croată și pe principiile enunțate în planul Z-4”.